b'\n_START_ARTICLE_\nZuaque\n_START_PARAGRAPH_\nZuaque (Suaque, Suaqui, \xc3\x87uaques) /od suua, =sredina + yaqui, =rijeka; rijeka u sredini, odnosi se na Rio Fuerte, Buelna./ ratoborno indijansko pleme iz grupe Cahita koje je u 16. i prvoj polovici 17. stolje\xc4\x87a obitavalo na donjem toku rijeke R\xc3\xado Fuerte u sjevernoj Sinaloi, Meksiko. \xc5\xa0panjolski konkvistador Don Francisco de Ibarra tamo je 1564. utemeljio grad El Fuerte. Stalni napadi Cahita plemena, kao \xc5\xa1to su bili Zuaque, Cinaloa i Tehueco, natjerali su \xc5\xa0panjolce da 1610. podignu utvrdu radi obrane od neprekidnih napada ovih borbenih plemena. Prema Hodgeu njihovu zemlju uz pomo\xc4\x87 plemena Guasave osvojio je jo\xc5\xa1 1601, guverner Hurdaide i objesio 40 vode\xc4\x87ih ljudi. Andr\xc3\xa9s P\xc3\xa9rez De Ribas, \xc5\xa1panjolski povjesni\xc4\x8dar i pionir me\xc4\x91u misionarima, posjetio je 1605.) Ahome i Zuaque, prve je pokrstio ali je dio Zuaqua ostao nepokr\xc5\xa1ten i neprijateljski raspolo\xc5\xbeen. Kasnije su Zuaque pokoreni a na njihovom podru\xc4\x8dju nastao je dana\xc5\xa1nji suvremeni grad El Fuerte. Zuaque su nestali ali njihovi ro\xc4\x91aci Mayo i Yaqui nastavili su borbu protiv bijelaca sve do u dvadeseto stolje\xc4\x87e.\n_START_SECTION_\nSela\n_START_PARAGRAPH_\nPo imenu (Hodge) poznata su njihova naselja Mochicaui (danas grad) i San Miguel Zuaque. Po drugim podacima glavno sredi\xc5\xa1te bio je Mochicaui, a ostala dva Charay i Cig\xc3\xbcini.\n_START_SECTION_\njezik\n_START_PARAGRAPH_\nJezik zuaque pripada jezi\xc4\x8dnoj skupini Taracahitian, porodica Uto-Aztecan. Prema Hodgeu govorili su dijalektima vacoregue i tehueco.'